**Κως, 24 Ιανουαρίου 2018**

Είμαι αναγκασμένος να υπερασπιστώ τον εαυτό μου αλλά και τη γενιά μου απέναντι σε αθλιότητες.

Για κάποιους ο δημόσιος λόγος είναι η επιτομή της λάσπης. Η διαδρομή ανάμεσα στη γελοιότητα και στην αθλιότητα.

Για μένα η συμμετοχή στα κοινά είναι προσφορά και έργο. Και ο δημόσιος λόγος είναι προτάσεις και επιχειρήματα. Προφανώς για αυτό με έχουν στοχοποιήσει.

Δεν θα αναφερθώ σε ανθρώπους που ούτε καν αξίζει να ασχολείσαι μαζί τους. Το μόνο που γνωρίζουν είναι να εκτοξεύουν λάσπη, νομίζουν ότι είμαστε όλοι ίδιοι.

Δυστυχώς για αυτούς, το ήθος και την ακεραιότητά μου δεν τη διαπραγματεύομαι με λασπολόγους.

Ενασχόληση με τα κοινά είναι να προσφέρεις έργο, να απευθύνεσαι σε όλους με σεβασμό και να κρίνεσαι από τους πολίτες.

Ενοχλεί ότι υπάρχει ένας νέος άνθρωπος που είναι αυτόφωτος, έχει άποψη, διατυπώνει τις θέσεις του με επιχειρήματα και τις τεκμηριώνει με στοιχεία.

Ενοχλεί το έργο που έχει γίνει στα λιμάνια, στο Μαστιχάρι που κάποιοι είχαν αφήσει χωρίς άδεια και σε πλήρη εγκατάλειψη και τα στοιχεία είναι συγκρίσιμα και συντριπτικά.

Έχω δουλειά, επαγγελματική αυτοτέλεια. Αγαπώ τον τόπο μου και ζω για την Κω ενώ άλλοι ζούσαν και θέλουν να εξακολουθήσουν να ζουν από την Κω.

Και σήμερα, είναι επιτακτική ανάγκη όσο ποτέ άλλοτε να ασχοληθούν με τα κοινά ακόμα πιο πολλοί νέοι άνθρωποι.

Το δάσκαλο και τους μαθητές της προηγούμενης περιόδου τους έκριναν οι πολίτες και τους απέρριψαν. Τους αποδοκίμασαν όσο δεν έχει αποδοκιμαστεί κανείς άλλος κατά το παρελθόν.

Όταν χρειαστεί θα κρίνουν και εμάς. Με τη διαφορά ότι εμείς σεβόμαστε τους πολίτες και την ετυμηγορία τους.

Γιώργος Κοκαλάκης